钦定古今图书集成/方舆汇编/职方典/第1239卷 > 《文斤山》潘滔
## 钦定古今图书集成/方舆汇编/职方典/第1239卷 > 《文斤山》潘滔

飞丹固济冰雪溶，道成羽化神仙宫。几来白鹤归旧
峰，城郭是兮人不同。《霓裳》缥缈随天风，紫烟散尽祠
堂空。山寂寞兮花木隆，石床宫在留仙踪。征飚骚屑
摇篠丛，邑人祈祷清庙中。神工应化无不通。天旱暵
兮从云龙，洒膏雨兮九糓丰。黎庶歌兮乐时雍，愿立
碑兮表圣功。勒文字于坚石，与天地兮无穷。